ai4bharat/Pralekha huggingface dataset:
इलेक्ट्रानिक्स एवं आईटी मंत्रालय
इलेक्ट्रॉनिक्स एवं सूचना प्रौद्योगिकी मंत्रालय और नीति आयोग ने प्रधानमंत्री के डिजिटल इंडिया – आत्मनिर्भर भारत की परिकल्पना को साकार करने के लिए डिजिटल इंडिया आत्म-निर्भर भारत ऐप इनोवेशन चैलेंज का शुभारम्भ किया
मौजूदा सभी ऐप को ऐप इनोवेशन चैलेंज के ट्रैक 1 पर लाया जाना है
ऐप इनोवेशन चैलेंज का ट्रैक 2 नए एप्लिकेशन के विकास पर जोर देगा
भारतीय ऐप्स के लिए एक मजबूत पारिस्थितिकी तंत्र का समर्थन और उसका निर्माण करने के उद्देश्य से अटल इनोवेशन मिशन - नीति आयोग के साथ साझेदारी में इलेक्ट्रॉनिक्स एवं सूचना प्रौद्योगिकी मंत्रालय ने भारतीय तकनीकी उद्यमियों और स्टार्टअप्स के लिए डिजिटल इंडिया आत्म-निर्भर भारत ऐप इनोवेशन चैलेंज का शुभारम्भ किया। इसे प्रधानमंत्री के डिजिटल इंडिया के निर्माण की परिकल्पना को साकार करने और आत्म-निर्भर भारत के निर्माण में डिजिटल प्रौद्योगिकियों का उपयोग करने में मदद करने के उद्देश्य से बनाया गया है।
यह 2 ट्रैकों में चलेगा: मौजूदा ऐप्स का संवर्द्धन और नए ऐप्स का विकास।
आज लॉन्च किए जा रहे ट्रैक 1 ऐप इनोवेशन चैलेंज का ध्यान उन सर्वश्रेष्ठ भारतीय ऐप की पहचान करने पर होगा जिनका पहले से ही नागरिकों द्वारा उपयोग किया जा रहा है और उनमें कुछ और सुधार की गुंजाइश है तथा वे अपनी श्रेणी में विश्व स्तर का ऐप बनने की क्षमता रखते हों। लीडर बोर्ड पर ऐप दिखाने के लिए विभिन्न नकद पुरस्कारों और प्रोत्साहन के साथ यह इनोवेशन चैलेंज एक पारिस्थितिकी तंत्र बनाने की कोशिश करेगा जहां भारतीय उद्यमियों और स्टार्टअप को टेक समाधानों का निर्माण करने, पोषण करने और उन्हें बनाए रखने के लिए प्रोत्साहित किया जाएगा जो न केवल भारत के नागरिकों के बल्कि दुनिया भर के लोगों के काम आएगा। मंत्र है ‘मेक इन इंडिया फॉर इंडिया एंड द वर्ल्ड’ यानी भारत सहित पूरी दुनिया के लिए भारत में निर्माण। यह एक महीने में पूरा हो जाएगा।
इस ऐप इनोवेशन चैलेंज के बाद सरकार आत्म-निर्भर भारत ऐप इनोवेशन चैलेंज के ट्रैक 2 को भी लॉन्च करेगी जो भारतीय स्टार्ट-अप / उद्यमियों / कंपनियों की पहचान करने का काम करेगा और उन्हें नए विचार लाने, उन्हें पोषित करने , उनकी प्रतिमूर्ति बनाने  और उनके अनुप्रयोगों को आगे बढ़ाने के लिए प्रोत्साहित करेगा। यह ट्रैक लंबे समय तक चलेगा, जिसका विवरण अलग से प्रदान किया जाएगा।
आत्म-निर्भर भारत ऐप इनोवेशन चैलेंज ट्रैक 1 को निम्नलिखित 8 व्यापक श्रेणियों में लॉन्च किया जा रहा है:-
- कार्यालय उत्पादकता और घर से काम
- सामाजिक नेटवर्किंग
- ई-लर्निंग
- मनोरंजन
- स्वास्थ्य और तंदुरूस्ती
- एग्रीटेक और फिन-टेक सहित व्यवसाय
- समाचार
- खेल
इस प्रत्येक श्रेणी के भीतर कई उप श्रेणियां हो सकती हैं।
इनोवेशन चैलेंज 4 जुलाई 2020 से innovate.mygov.in/app-challenge पर उपलब्ध होगा। प्रविष्टियों को जमा करने की अंतिम तिथि 18 जुलाई 2020 है। आवेदकों को अपना प्रस्ताव जमा कराने के लिए माय गोव पोर्टल www.mygov.in पर लॉग ऑन करके पंजीकरण कराकर ऑनलाइन आवेदन करना होगा।
निजी क्षेत्र और शिक्षाविदों के विशेषज्ञों के साथ प्रत्येक ट्रैक के लिए एक विशिष्ट जूरी प्राप्त आवेदनों का मूल्यांकन करेगी। संक्षिप्त सूची में शामिल  किए गए ऐप्स को पुरस्कार दिए जाएंगे और नागरिकों की जानकारी के लिए उन्हें लीडर बोर्ड पर भी दिखाया जाएगा। सरकार भी उपयुक्त एप्स को अपनाएगी, उन्हें आगे बढ़ाने में अपना मार्गदर्शन देगी और सरकारी ई-मार्केटप्लेस  पर सूचीबद्ध भी करेगी।
मूल्यांकन के प्रमुख मापदंडों में उपयोग में आसानी ,मजबूती,सुरक्षा और मापनीयता शामिल होगी।
गृह मंत्रालय
माता खीर भवानी मेला, 2023 कश्मीरी पंडितों और कश्मीर घाटी के स्थानीय लोगों द्वारा हर्षोल्लास के साथ मनाया गया
केंद्रीय गृह एवं सहकारिता मंत्री श्री अमित शाह ने इस पावन अवसर पर शुभकामनाएं दीं और जम्मू-कश्मीर के उपराज्यपाल श्री मनोज सिन्हा, केन्द्रीय सशस्त्र पुलिस बल, जम्मू-कश्मीर पुलिस और स्थानीय प्रशासन को खीर भवानी मेले के सफल आयोजन के लिए बधाई दी
गृह मंत्री ने कहा कि कश्मीर में ज्येष्ठ अष्टमी पर आयोजित होने वाला खीर भवानी मेला कश्मीरी पंडित भाइयों और बहनों के आध्यात्मिक जीवन में एक पवित्र स्थान रखता है, 25,000 से भी अधिक श्रद्धालु मेले में शामिल हुए
माँ खीर भवानी की कृपा हम पर सदैव बनी रहे – श्री अमित शाह
हर साल ज्येष्ठ अष्टमी के शुभ अवसर पर कश्मीरी पंडित माता रागन्या देवी मंदिर में दर्शन के लिए आते हैं। इसे खीर भवानी मंदिर के नाम से भी जाना जाता है। इस साल 28 मई को खीर भवानी मेला कश्मीरी पंडितों के साथ-साथ कश्मीर घाटी के स्थानीय लोगों द्वारा बड़े हर्षोल्लास के साथ मनाया गया।
केंद्रीय गृह एवं सहकारिता मंत्री श्री अमित शाह ने इस अवसर पर ट्वीट कर कहा कि कश्मीर में ज्येष्ठ अष्टमी पर आयोजित होने वाला यह खीर भवानी मेला कश्मीरी पंडित भाइयों और बहनों के आध्यात्मिक जीवन में एक पवित्र स्थान रखता है। इस साल 25 हजार से भी अधिक श्रद्धालु मेले में शामिल हुए। श्री शाह ने जम्मू-कश्मीर के उपराज्यपाल श्री मनोज सिन्हा, केन्द्रीय सशस्त्र पुलिस बल, जम्मू-कश्मीर पुलिस और स्थानीय प्रशासन को खीर भवानी मेले के सफल आयोजन के लिए बधाई दी। उन्होंने कहा कि माँ खीर भवानी की कृपा हम पर सदैव बनी रहे।
खीर भवानी मेला 26 मई को शुरू होकर 28 मई को यानी ज्येष्ठ अष्टमी के दिन संपन्न हुआ। मेले के पहले दिन जम्मू से 2500 से भी अधिक श्रद्धालु 107 बसों से मंदिर पहुंचे।
गांदरबल जिला प्रशासन द्वारा श्रद्धालुओं के आरामदायक प्रवास के लिए व्यापक और विस्तृत व्यवस्था की गई। गांदरबल जिला पुलिस, गैर सरकारी संगठनों, सरकारी कर्मचारियों, राजनीतिक दलों आदि ने टेंट लगाकर श्रद्धालुओं के लिए जल-पान की व्यवस्था की। जिला पुलिस गांदरबल ने जम्मू-कश्मीर पुलिस के साथ-साथ केन्द्रीय सशस्त्र पुलिस बल  की 20 कंपनियों को तैनात कर सुरक्षा व्यवस्था के पुख्ता इंतजाम किए। साथ ही एस्कॉर्ट वाहन, ROP, CT QRTs, कानून-व्यवस्था के सभी घटक, अतिरिक्त नाका प्वाइंटस् आदि व्यापक तैनाती योजना का हिस्सा रहे। भक्तों के भोजन के लिए दस लंगर स्थापित किए गए।
28 मई की संध्या आरती के साथ मेले का शांतिपूर्वक समापन हुआ। कश्मीरी पंडितों और अन्य स्थानीय समुदायों ने अपने प्रियजनों व समाज की शांति, समृद्धि और खुशी के लिए प्रार्थना की।
पिछले साल ज्येष्ठ अष्टमी के शुभ अवसर पर लगभग 18,000 कश्मीरी पंडितों और श्रद्धालुओं ने प्रसिद्ध माता खीर भवानी मंदिर में दर्शन किए। खीर भवानी कश्मीरी पंडितों की कुल देवी मानी जाती हैं जिनकी वहां बहुत मान्यता है। वर्षों से खीर भवानी मेला कश्मीर में सांप्रदायिक सद्भाव और भाईचारे का प्रतीक बना हुआ है।
स्वास्थ्य एवं परिवार कल्याण मंत्रालय
राष्ट्रव्यापी कोविड टीकाकरण के तहत अब तक 182.87 करोड़ से अधिक टीके लगाए जा चुके हैं
12-14 आयु वर्ग में 1.07 करोड़ से अधिक खुराकें लगाई गई
भारत में कोरोना के सक्रिय मामले आज कम होकर 16,741 रह गए,कुल पॉजिटिव मामलों के सिर्फ 0.04 प्रतिशत
पिछले 24 घंटों में 1,660 नए मामले सामने आए
स्वस्थ होने की वर्तमान दर 98.75 प्रतिशत
साप्ताहिक सक्रिय मामलों की दर 0.29 प्रतिशत है
भारत का कोविड-19 टीकाकरण कवरेज आज सुबह 7 बजे तक अंतिम रिपोर्ट के अनुसार 182.87 करोड़  से अधिक हो गया। इस उपलब्धि को 2,16,75,657 टीकाकरण सत्रों के जरिये प्राप्त किया गया है।
12-14 आयु वर्ग के लिए कोविड-19 टीकाकरण 16 मार्च,2022 को प्रारंभ हुआ था। अब तक 1.07 करोड़  से अधिक किशोरों को कोविड-19 टीके की पहली खुराक लगाई गई है।
आज सुबह 7 बजे तक की अस्थायी रिपोर्ट के अनुसार कुल टीकाकरण का विवरण इस प्रकार से है:
|
|
स्वास्थ्य कर्मी
|
|
पहली खुराक
|
|
10403387
|
|
दूसरी खुराक
|
|
9995166
|
||
|
प्रीकॉशन खुराक
|
|
4409040
|
|
अग्रिम पंक्ति के कर्मी
|
|
पहली खुराक
|
|
18412654
|
|
दूसरी खुराक
|
|
17498704
|
||
|
प्रीकॉशन खुराक
|
|
6769105
|
|
12-14 वर्ष आयु वर्ग
|
|
पहली खुराक
|
|
10703941
|
||
|
पहली खुराक
|
|
56709375
|
|
15-18 वर्ष आयु वर्ग
|
|
दूसरी खुराक
|
|
36903555
|
|
18-44 वर्ष आयु वर्ग
|
|
पहली खुराक
|
|
554170726
|
|
दूसरी खुराक
|
|
462702270
|
|
45-59 वर्ष आयु वर्ग
|
|
पहली खुराक
|
|
20267089
|
|
दूसरी खुराक
|
|
184553718
|
|
60 वर्ष से अधिक आयु वर्ग
|
|
पहली खुराक
|
|
126684042
|
|
दूसरी खुराक
|
|
114954922
|
|
प्रीकॉशन खुराक
|
|
11227082
|
|
प्रीकॉशन खुराक
|
||
|
2,24,05,227
|
|
कुल
|
|
|
|
1,82,87,68,476
लगातार गिरावट दर्ज करते हुए भारत में सक्रिय मामले आज कम होकर 16,741 रह गए। सक्रिय मामले कुल मामलों के 0.04 प्रतिशत हैं।
नतीजतन, भारत में स्वस्थ होने की दर 98.75 प्रतिशत है।पिछले 24 घंटों में 2,349 रोगियों के ठीक होने के साथ ही स्वस्थ होने वाले मरीजों  की कुल संख्या बढ़कर 4,24,80,436 हो गई है।
बीते 24 घंटे में कोरोना के 1660 नए मामले सामने आएं।
पिछले 24 घंटों में कुल 6,58,489 जांच की गई हैं। भारत ने अब तक कुल 78.63 करोड़ से अधिक  जांच की गई हैं।
साप्ताहिक और दैनिक पुष्टि वाले मामलों की दर में भी लगातार गिरावट दर्ज की गई हैर। देश में साप्ताहिक पुष्टि वाले मामलों की दर 0.29 प्रतिशत है और दैनिक रूप से पुष्टि वाले मामलों की दर भी 0.25 प्रतिशत है।
प्रधानमंत्री कार्यालय
प्रधानमंत्री ने दिल्ली मेट्रो में यात्रियों की संख्या कोविड-पूर्व स्तर से अधिक होने की प्रशंसा की
दिल्ली मेट्रो में सफर करने वाले यात्रियों की संख्या ने कोविड-पूर्व स्तर को पीछे छोड़ दिया है, जिसकी प्रधानमंत्री श्री नरेन्द्र मोदी ने प्रशंसा की है।
केंद्रीय आवासन और शहरी कार्य मंत्री श्री हरदीप सिंह पुरी ने X पर डाली एक पोस्ट में जानकारी दी है कि दिल्ली मेट्रो से यात्रा करने वाले दैनिक यात्रियों की संख्या ने कोविड-पूर्व के आंकड़ों को पीछे छोड़ दिया है और यह अब तक की सर्वाधिक संख्या है। दस फरवरी, 2020 को दिल्ली मेट्रो के दैनिक यात्रियों की संख्या जहां 66,18,717 थी, वहीं 28 अगस्त, 2023 को यह बढ़कर 68,16,252 हो गई।
प्रधानमंत्री ने जवाबी X पोस्ट में कहाः
“बढ़िया खबर। हमारी सरकार लगातार सुनिश्चित करती रहेगी कि हमारे सभी शहरी केंद्रों में आधुनिक और आरामदेह सार्वजनिक यातायात उपलब्ध हों।”
प्रधानमंत्री कार्यालय
प्रधानमंत्री ने यूरोपीय आयोग की अध्यक्ष महामहिम सुश्री उर्सुला वॉन डेर लेयेन से टेलीफोन पर बात की
प्रधानमंत्री श्री नरेन्द्र मोदी ने आज यूरोपीय आयोग की अध्यक्ष महामहिम सुश्री उर्सुला वॉन डेर लेयेन से टेलीफोन पर बात की।
प्रधानमंत्री ने सुश्री उर्सुला वॉन डेर लेयेन को यूरोपीय आयोग के अध्यक्ष का पद्भार संभालने पर बधाई दी और इस बात पर प्रसन्नता जताई कि वे उनके कार्यकाल की शुरुआत में ही संपर्क बना पाए। प्रधानमंत्री ने कहा कि आयोग में उनके नेतृत्व का विशेष महत्व है, क्योंकि वह इसकी पहली महिला अध्यक्ष हैं।
प्रधानमंत्री ने इस ओर ध्यान दिलाया कि भारत और यूरोपीय संघ की साझेदारी लोकतंत्र, कानून के सम्मान, बहुपक्षवाद, नियम-आधारित व्यापार तथा नियम-आधारित अंतरराष्ट्रीय व्यवस्था के लिए सम्मान जैसे साझा मूल्यों पर आधारित है। प्रधानमंत्री ने जलवायु परिवर्तन, संपर्क, अक्षय ऊर्जा, समुद्री सुरक्षा, कट्टरता एवं आतंकवाद के हल जैसे मुद्दों की अपनी प्राथमकिता के क्षेत्रों के तौर पर पहचान करने के लिए भी उनकी प्रशंसा की। प्रधानमंत्री ने भारत-यूरोपीय संघ की साझेदारी को मजबूत बनाने के लिए मिलकर काम करने की अपनी तीव्र इच्छा प्रकट की।
महामहिम सुश्री उर्सुला वॉन डेर लेयेन ने प्रधानमंत्री को अगले भारत-यूरोपीय संघ सम्मेलन के लिए ब्रूसेल्स आने का न्यौता दिया। प्रधानमंत्री श्री मोदी ने इस न्यौते को सहर्ष स्वीकार कर लिया है।
जनजातीय कार्य मंत्रालय
जनजातीय कार्य मंत्रालय द्वारा भारतीय तट रक्षक, रक्षा मंत्रालय के सहयोग से नई दिल्ली के जवाहरलाल नेहरू स्टेडियम में आदि शौर्य-पर्व पराक्रम का, ‘मिलेट्री टैटू’ और जनजातीय नृत्य का आयोजन
ग्रैंड-शो की रिहर्सल जारी
रक्षा मंत्रालय के साथ मिलकर जनजातीय कार्य मंत्रालय अमृत महोत्सव के विशेष अवसर पर ‘मिलेट्री-टैटू’ और जनजातीय नृत्य उत्सव ‘आदि शौर्य – पर्व पराक्रम का’ का आयोजन कर रहा है। विशेष उल्लेखनीय है कि यह अवसर नेताजी सुभाष चंद्र बोस की 126वीं जयंती का भी है, जिसके क्रम में 23 और 24 जनवरी, 2023 को नई दिल्ली के जवाहरलाल नेहरू स्टेडियम में पराक्रम दिवस मनाया जायेगा। इसके आयोजन में भारतीय तटरक्षक समन्वय एजेंसी की भूमिका निभा रहा है।
उत्सव के दौरान ‘मिलेट्री-टैटू’ के माध्यम से सशस्त्र बलों का दमखम प्रदर्शित किया जायेगा। इस दौरान जनजातीय समुदाय जोरदार नृत्य प्रदर्शन भी करेंगे, जिनमें भारत की विविधतापूर्ण जनजातीय संस्कृति का सौंदर्य नजर आयेगा। जनजातीय नृत्य दल आयोजन स्थल पर पहुंच चुके हैं। ये कलाकार छत्तीसगढ़, केरल, राजस्थान, झारखंड, लद्दाख, मध्यप्रदेश और अन्य राज्यों के हैं। दर्शकों को हिमाचल प्रदेश के गद्दी नटी, गुजरात के सिद्धी धमाल, पश्चिम बंगाल से पुरुलिया छाहू और अन्य नृत्य विधाओं का आनन्द उठाने का अवसर मिलेगा।
रिहर्सल का निरीक्षण करने के लिये जनजातीय कार्य मंत्रालय की अपर सचिव श्रीमती आर. जया ने कल, यानी 19 जनवरी, 2023 को आयोजन स्थल का दौरा किया। उन्होंने रक्षा मंत्रालय, भारतीय तट रक्षक और जनजातीय कार्य मंत्रालय के वरिष्ठ अधिकारियों के साथ समीक्षा बैठक भी की।
मनमोहक कार्यक्रमों, खासतौर से जनजातीय नृत्य विधाओं की ड्रेस रिहर्सल कुछ समय पूर्व से लगातार चल रही है। इसमें 1200 से अधिक कलाकार अपनी कला को धार दे रहे हैं तथा अपने सम्मोहनीय प्रदर्शन से शहर को चमत्कृत करने के लिये तत्पर हो रहे हैं। दर्शकों को आकर्षित करने के लिये आयोजन स्थल को बाहर व भीतर से जनजातीय कला से सजाया जा रहा है। दोनों मंत्रालयों के वरिष्ठ अधिकारी कार्यक्रम की शानदार सफलता सुनिश्चित करने के लिये तैयारियों का लगातार जायजा ले रहे हैं।
ग्रैंड फिनाले में प्रसिद्ध पार्श्व गायक श्री कैलाश खेर अपनी गायन-कला का प्रदर्शन करेंगे। इसके साथ ‘मिलेट्री-टैटू’ और जनजातीय नृत्य कलाकार भी हिस्सा लेंगे। दोनों दिन 60 हजार से अधिक लोगों के आने की संभावना है।
दर्शकों को आमंत्रित किया जाता है कि वे अपनी सीट https://in.bookmyshow.com/ पर आरक्षित कर लें, जो नि:शुल्क है।
निर्वाचन आयोग
वीवीपैट गणना का क्रम उच्चतम न्यायालय के निर्देशों के अनुरूप रहेगा : निर्वाचन आयोग
22 राजनीतिक दलों के एक प्रतिनिधिमंडल ने 21 मई 2019 को पूर्ण निर्वाचन आयोग से मुलाकात की। उन्होंने अन्य मुद्दों के अलावा, ईवीएम में डाले गए मतों की गिनती शुरू होने से पहले वीवीपैट की पर्चियों की गणना करने का अनुरोध किया।
निर्वाचन आयोग में इस मामले की देखरेख करने वाले वरिष्ठ अधिकारियों के साथ विचार-विमर्श किया। दो दौर की चर्चा के बाद, व्यापक संदर्भ में और विशेषकर रिट याचिका  संख्या 2019 का 273 में माननीय उच्चतम न्यायालय के दिनांक 8.4.2019 के फैसले के मद्देनजर इस मांग को स्वीकार करना ना तो संभव है और ना ही व्यवहारिक है। फैसले में न्यायालय ने निर्देश दिया है कि वर्तमान में लागू ईवीएम नियमावली के दिशानिर्देश 16.6 के अनुसार, पर्ची के सत्यापन की प्रक्रिया के अधीन वीवीपैट का क्रम रहित चयन किया जाना चाहिए।
सभी रिटर्निंग अधिकारियों और सहायक रिटर्निंग अधिकारियों के साथ उम्मीदवारों के गिनती एजेंटों को अनुमति देने जैसे कुछ अन्य मामले थे, जिन पर आवश्यक निर्देश पहले ही दोहराए जा चुके हैं और जहाँ आवश्यकता थी उन्हें उम्मीदवारों के ज्यादा अनुकूल बनाया गया है।
आयोग ने सभी सम्मानित सदस्यों का आभार प्रकट करते उन्हें और देश के सभी मतदाताओं को भरोसा दिलाया कि मतगणना की पूरी प्रक्रिया विशेषकर स्ट्रांग रूम और मतगणना केंद्रों की रखवाली पूरी तरह निष्पक्ष और पारदर्शी तरीके से की जा रही है।
प्रधानमंत्री कार्यालय
प्रधानमंत्री ने पूर्व प्रधानमंत्री श्री एच. डी. देवेगौड़ा से बात की
प्रधानमंत्री श्री नरेंद्र मोदी ने आज पूर्व प्रधानमंत्री श्री एच. डी. देवेगौड़ा से बात की और उनके तथा उनकी पत्नी के स्वास्थ्य की जानकारी ली। प्रधानमंत्री ने एक ट्वीट में कहा, “पूर्व प्रधानमंत्री श्री एच. डी. देवेगौड़ा जी से बात की और उनके तथा उनकी पत्नी के स्वास्थ्य के बारे में जानकारी ली। उनके शीघ्र स्वस्थ होने की प्रार्थना करता हूं”
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 215.98 करोड़ टीके लगाए जा चुके हैं
बीते चौबीस घंटों में 31,09,550 टीके लगाए गए
भारत में सक्रिय मरीजों की संख्या 46,389 है
सक्रिय मामलों की दर 0.1 प्रतिशत है
स्वस्थ होने की वर्तमान दर 98.71 प्रतिशत है
बीते चौबीस घंटों में 5,748 लोग स्वस्थ हुए,अब तक स्वस्थ हुए कुल लोगों की संख्या 4,39,41,840 है
पिछले 24 घंटों में 6,422 नए मामले सामने आए
दैनिक सक्रिय मामलों की दर 2.04 प्रतिशत है
साप्ताहिक सक्रिय मामलों की दर 1.71 प्रतिशत है
अब तक 89.06 करोड़ जांच की जा चुकी हैं,बीते चौबीस घंटों में 3,14,692 जांच की गई
पर्यावरण, वन एवं जलवायु परिवर्तन मंत्रालय
एमओईएफसीसी की सचिव ने सीओपी27 के मिस्र पवेलियन में भविष्य के लिए मजबूत बुनियादी ढांचे के निर्माण पर एक पैनल चर्चा में हिस्सा लिया
पूंजी प्रवाह के हिसाब से कार्य योजनाओं को लागू करने की जरूरत है: सचिव एमओईएफसीसी
पर्यावरण, वन और जलवायु परिवर्तन मंत्रालय सचिव श्रीमती लीना नंदन ने भविष्य के लिए लचीले और मजबूत बुनियादी ढांचे के निर्माण पर आयोजित एक पैनल चर्चा में हिस्सा लिया। सीडीआरआई द्वारा इस कार्यक्रम का आयोजन कल सीओपी27 के मिस्र पवेलियन में किया गया था।
मिस्र के योजना और आर्थिक विकास मामलों के उपमंत्री डॉ. अहमद कमल ने चर्चा की शुरुआत की। उन्होंने कहा कि एजेंडा 2030 के लिए लचीले एवं मजबूत बुनियादी ढांचे में निवेश की जरूरत है। उन्होंने कहा कि सरकारी खजाना खत्म होने के कारण अफ्रीकी देश कर्ज में डूबते जा रहे हैं। उन्होंने जोर देकर कहा कि बुनियादी ढांचे में निवेश करने की जरूरत है और यह समावेशी होना चाहिए। यह कहते हुए कि अफ्रीका में बुनियादी ढांचे में मात्रा और गुणवत्ता दोनों में सुधार हुआ है, उन्होंने कहा कि न्यूनीकरण  और अनुकूलन परियोजनाओं में भारी भरकम निवेश हुआ है, जिससे मिस्र के बजट पर अतिरिक्त बोझ पड़ा है। उपमंत्री ने कहा कि अब सरकारों की सहायता के लिए निजी निवेश की जरूरत है। उन्होंने यह भी कहा कि मिस्र प्राकृतिक संसाधनों से समृद्ध है और हरित ऊर्जा के लिए सौर व पवन ऊर्जा का उपयोग किया जा रहा है। उपमंत्री ने स्थानीयकरण की आवश्यकता पर बल दिया जिससे विकास की कमियों पर गौर किया जा सके और कोई भी पीछे न छूटे।
चर्चा के दौरान बोलते हुए एमओईएफसीसी, भारत सरकार की सचिव ने कहा कि भारत को 1 अरब से ज्यादा लोगों की आकांक्षाओं को देखना है। इन आकांक्षाओं को पूरा करने और एक सतत भविष्य के लिए जलवायु कार्रवाई सुनिश्चित करने के लिए प्रतिबद्धताओं को पूरा करने की चुनौती है। इस मौके पर उन्होंने दोहराया कि भारत ने लक्ष्य निर्धारित किए और उन लक्ष्यों को पहले ही हासिल कर लिया। इसके बाद सीडीआरआई जैसे गठबंधन बनाने के साथ-साथ आगे लक्ष्य भी निर्धारित किए गए हैं। उन्होंने कहा कि वह उपमंत्री की इस बात से सहमत हैं कि अनुकूलन प्रक्रिया में निजी पूंजी प्रवाह की जरूरत है। उन्होंने कहा कि न्यूनीकरण कहानी का एक हिस्सा है- ऐसे में अनुकूलन कमजोर क्यों होना चाहिए? दुनिया के देश जलवायु परिवर्तन की चुनौती से निपटने के लिए काम कर रहे हैं लेकिन वित्त का मसला बना हुआ है। ऐसे में पूंजी प्रवाह के हिसाब से कार्य योजनाओं को लागू करने की आवश्यकता है। उन्होंने कहा कि अब कार्रवाई का समय आ गया है।
सुश्री अहुना एजियाकोनवा, सहायक महासचिव, सहायक प्रशासक और अफ्रीका के क्षेत्रीय ब्यूरो के निदेशक, यूएनडीपी; बीमा विकास मंच की महासचिव एकोसुही इयाहेन; ए. रवि निदेशक, भारतीय मानव बस्ती संस्थान  को भी इस चर्चा में आमंत्रित किया गया था। कमल किशोर, सदस्य सचिव, राष्ट्रीय आपदा प्रबंधन प्राधिकरण, भारत सरकार और सीडीआरआई की कार्यकारी समिति के सह अध्यक्ष ने सत्र का संचालन किया।
इस सत्र का उद्देश्य बुनियादी ढांचे को मजबूत करने पर चर्चा के साथ जानकारी एकत्रित करना था, जिससे यह सुनिश्चित किया जा सके कि आज का निवेश कल की चुनौतियों का सामना कर पाएगा।
प्रधानमंत्री कार्यालय
प्रधानमंत्री ने सूरत साड़ी वॉकथॉन की सराहना की
प्रधानमंत्री श्री नरेन्द्र मोदी ने सूरत साड़ी वॉकथॉन की सराहना की है, जिसका आयोजन सूरत नगर निगम और सूरत स्मार्ट सिटी डेवलपमेंट लिमिटेड द्वारा संयुक्त रूप से किया गया था।
श्रीमती दर्शना जरदोश के एक ट्वीट थ्रेड के जवाब में, प्रधानमंत्री ने कहा;
“सूरत साड़ी वॉकथॉन भारत की वस्त्र परंपराओं को लोकप्रिय बनाने का एक सराहनीय प्रयास है।"
प्रधानमंत्री कार्यालय
प्रधानमंत्री ने श्री गुरु तेग बहादुर जी को उनके शहीदी दिवस पर नमन किया
प्रधानमंत्री श्री नरेन्द्र मोदी ने श्री गुरु तेग बहादुर जी को उनके शहीदी दिवस पर श्रद्धांजलि अर्पित की है।
एक ट्वीट में, प्रधानमंत्री ने कहा;
‘‘श्री गुरु तेग बहादुर जी की शहादत हमारे इतिहास में एक अविस्मरणीय घटना है। उन्होंने अपनी अंतिम सांस तक अन्याय के विरुद्ध लड़ाई लड़ी। मैं इस दिवस पर श्री गुरु तेग बहादुर जी को नमन करता हूं।
मैं दिल्ली में गुरुद्वारा सीस गंज साहिब की अपनी हाल की यात्रा की कुछ झलकियां साझा कर रहा हूं।’’
भारतीय प्रतिस्पर्धा आयोग
स्पर्धा आयोग ने लारसेन एंड ट्यूबरो लिमिटेड के इलेक्ट्रिकल तथा ऑटोमेशन व्यवसाय का श्नाइडर इलेक्ट्रिक प्राईवेट लिमिटेड तथा मैकरिची इन्वेस्टमेंट प्राईवेट लिमिटेड द्वारा अधिग्रहण को मंजूरी दी
भारतीय स्पर्धा आयोग ने श्नाइडर इलेक्ट्रिक प्राईवेट लिमिटेड तथा मैकरिची इन्वेस्टमेंट प्राईवेट लिमिटेड द्वारा लारसेन एंड ट्यूबरो लिमिटेड के इलेक्ट्रिकल तथा ऑटोमेशन  व्यवसाय के अधिग्रहण को मंजूरी देने के आदेश को प्रकाशित किया है।
यह मंजूरी आदेश प्रस्तावित अधिग्रहण के गैर-स्पर्धा प्रभावों को समाप्त करने के उद्देश्य से संशोधित किया जा सकता है। यह आदेश 16 जुलाई, 2018 को श्नाइडर तथा मैकरिची द्वारा स्पर्धा अधिनियम 2002 की धारा 6 की उपधारा  के अंतर्गत जारी नोटिस पर गहराई से जांच करने के बाद दिया गया है। आयोग ने पाया कि भारत में कम वोल्टेज  स्विच गियर उद्योग में बिक्री तथा वितरण की दृष्टि से श्नाइड तथा लारसेन एंड ट्यूबरो प्रथम और द्वितीय अग्रणी कंपनी है। उनके एकीकरण से एलवी स्विच गियर वितरकों पर प्रतिकूल असर पड़ेगा और छोटी कंपनियों के लिए बाजार में प्रवेश करना कठिन होगा।
स्पर्धा की चिंताओं को दूर करने के उद्देश्य से आयोग ने अधिग्रहणकर्ताओं को आदेश दिया है कि वे लारसेन एंड ट्यूबरो की स्थापित क्षमता का एक भाग सुरक्षित रखें, ताकि तीसरे पक्ष के स्पर्धियों को श्वेत लेबलिंग सेवाओं की पेशकश की जा सके। यह सुविधा पांच हाई मार्केट शेयर एलवी स्विच गियर्स के मामले में उपलब्ध होगी। इसका इस्तेमाल एक साथ एलवी पैनलों में किया जाता है। श्वेत लेबलिंग सेवाओं के अंतर्गत तीसरे पक्ष के स्पर्धी उचित मूल्य पर अपने ब्रांड के अंतर्गत लारसेन एंड ट्यूबरो के उत्पाद पांच वर्षो की अवधि के लिए ले सकते है। इसके बाद श्वेत लेबल उत्पादों को बनाने के लिए ये स्पर्धी टेक्नोलॉजी तक पहुंच सकते हैं और उनके लिए ये सुविधा अगले पांच वर्षों तक होगी। स्पर्धियों के लिए वितरण नेटवर्क को खोलने के लिए श्नाइडर अपनी वाणिज्यिक नीतियों में संशोधन करेगी और वितरण समझौतों में वास्तविक विशिष्टता को समाप्त करेगी। श्नाइडर लारसेन एंड ट्यूबरो उत्पादों को खत्म नहीं करेगी और उनके औसत बिक्री मूल्य पांच वर्षों के लिए नहीं बढ़ाएगी।
आयोग के आदेश से पांच श्वेत लेबल उत्पादों के स्पर्धियों के व्यावसायिक विस्तार की अनुमति देगा।
शिक्षा मंत्रालय
फिट इंडिया अभियान के तहत ‘फिट इंडिया स्कूल रेटिंग सिस्टम’ का शुभारंभ किया गया
भारत की युवा शक्ति ‘फिट इंडिया अभियान’ में नई जान डालेगीः श्री रमेश पोखरियाल ‘निशंक’
श्री किरेन रिजिजू ने शिक्षा के साथ खेल-कूद को बढ़ावा देने के लिए केन्द्रीय विद्यालयों को बधाई दी
केन्द्रीय मानव संसाधन विकास मंत्री श्री रमेश पोखरियाल ‘निशंक’ और युवा कार्य एवं खेल राज्य मंत्री श्री किरेन रिजिजू ने आज दिल्ली कैंट स्थित केवी नम्बर 1 में नव-निर्मित क्रिकेट स्टेडियम का संयुक्त रूप से उद्घाटन किया। उन्होंने ‘फिट इंडिया स्कूल रेटिंग सिस्टम’ का भी शुभारंभ किया। सांसद श्रीमती मीनाक्षी लेखी और अन्य गणमान्य व्यक्ति भी इस अवसर पर उपस्थित थे।
केन्द्रीय मानव संसाधन विकास मंत्री ने अपने संबोधन में कहा कि ‘नया भारत’ बनाने में स्वस्थ भारत आधारशिला है। उन्होंने कहा कि ‘फिट इंडिया’ कार्यक्रम प्रधानमंत्री श्री नरेन्द्र मोदी द्वारा लॉन्च की गई एक अभिनव पहल है, जिसका उद्देश्य आम जनता के बीच जागरूकता बढ़ाना और लोगों को स्वस्थ जीवनशैली अपनाने के लिए प्रोत्साहित करना है। उन्होंने कहा कि स्वास्थ्य का मतलब केवल शरीर में बीमारी का न होना नहीं है, बल्कि इसका अर्थ यह भी है कि हम कितने प्रसन्न और ऊर्जा से परिपूर्ण हैं। उन्हें यह जानकर अत्यंत प्रसन्नता हुई कि केन्द्रीय विद्यालय संगठन में पहले से ही ‘स्वस्थ बच्चे, स्वस्थ भारत’ के नाम से एक कार्यक्रम जारी है। उन्होंने कहा कि फिट इंडिया कार्यक्रम इसे एक नया आयाम प्रदान करेगा।
श्री पोखरियाल ने कहा कि केन्द्रीय विद्यालय संगठन  और केन्द्रीय माध्यमिक शिक्षा बोर्ड  स्कूली शिक्षा से संबंधित प्रत्येक क्षेत्र में महत्वपूर्ण भूमिका निभा रहे हैं। हमारे पास 33 करोड़ छात्रों को शिक्षा प्रदान करने के लिए 16 लाख से अधिक विद्यालय और 1 हजार से अधिक विश्वविद्यालय हैं। उन्होंने कहा कि भारत की विशाल युवा शक्ति फिट इंडिया अभियान में जान डालेगी। श्री निशंक ने फिट इंडिया अभियान में केन्द्रीय विद्यालय संगंठन के प्रयासों की सराहना की और अभियान के ब्रांड एम्बेसडर के तौर पर केन्द्रीय विद्यालय के छात्रों की प्रशंसा की।
इस अवसर पर श्री रिजिजू ने कहा कि खास मानदंडों के अुनसार फिट इंडिया स्कूल रेटिंग प्रणाली से विद्यालयों की छवि चमकेगी। उन्होंने फिट इंडिया अभियान में सक्रिय भागीदारी के लिए केन्द्रीय विद्यालयों की सराहना की। उन्होंने कहा कि शिक्षा के साथ-साथ संस्कृति और खेल को बढ़ावा देने में केन्द्रीय विद्यालय अन्य विद्यालयों की तुलना में कहीं आगे है। उन्होंने कहा सभी छात्रों से कहा कि स्वस्थ रहने के लिए वे रोजाना शारीरिक कसरत करें। उन्होंने कहा कि केवल स्वस्थ व्यक्ति ही स्वस्थ राष्ट्र का निर्माण कर सकते हैं। उन्होंने स्कूलों की सक्रिय भागीदारी के जरिए फिट इंडिया अभियान को सफल बनाने में खेल मंत्रालय के साथ हाथ मिलाने के लिए सीबीएसई की भी सराहना की।
दोनों मंत्रियों ने नवनिर्मित स्टेडियम में एक ओवर का सांकेतिक मैच भी खेला और तीरंदाजी, जूडो तथा ताएक्वांडो के लिए छात्रों को प्रेरित किया।
नवनिर्मित स्टेडियम को 294.41 लाख रूपये की अनुमानित लागत से तैयार किया गया है, जिसमें तीन पिचों, स्वचालित स्प्रिंकलर प्रणाली, ग्राउंड ड्रेनेज, दर्शक दीर्घा तथा भूमिगत जलाशय की सुविधा मौजूद है।
कार्यक्रम के दौरान, दिल्ली के तीन केन्द्रीय विद्यालयों – केन्द्रीय विद्यालय सेक्टर 8 आरके पुरम, केन्द्रीय विद्यालय एंड्रियूजगंज और केन्द्रीय विद्यालय संख्या 1 दिल्ली कैंट को फिट इंडिया फ्लैग से पुरस्कृत किया गया।
प्रधानमंत्री कार्यालय
प्रधानमंत्री श्री नरेन्द्र मोदी ने चीन में आयोजित 31वें विश्व विश्वविद्यालय खेलों में भारतीय एथलीटों के प्रदर्शन की सराहना की
प्रधानमंत्री श्री नरेन्द्र मोदी ने 31वें विश्व विश्वविद्यालय खेलों में 11 स्वर्ण, 5 रजत और 10 कांस्य सहित 26 पदकों के साथ भारतीय खिलाड़ियों के कीर्तिमान स्थापित करने वाले प्रदर्शन की सराहना की है। प्रधानमंत्री ने जोर देकर कहा कि वर्ष 1959 में इसकी शुरुआत के बाद से विश्व विश्वविद्यालय खेलों में यह भारत का सर्वश्रेष्ठ प्रदर्शन है और इस सफलता के लिए एथलीटों, उनके परिवारों और प्रशिक्षकों को बधाई दी।
प्रधानमंत्री श्री नरेन्द्र मोदी ने ट्वीट करते हुए लिखा:
“इन खेलों में ऐसा प्रदर्शन जो हर भारतीय को गौरवान्वित करेगा!
31वें विश्व विश्वविद्यालय खेलों में, भारतीय एथलीट 26 पदकों के कीर्तिमान स्थापित करने वाली उपलब्धि के साथ वापस लौटे हैं! हमारा अब तक का सर्वश्रेष्ठ प्रदर्शन, इसमें 11 स्वर्ण, 5 रजत और 10 कांस्य पदक शामिल हैं।
हमारे अविश्वसनीयखिलाड़ियों को सलाम जिन्होंने देश का गौरव बढ़ाया और उभरते खिलाड़ियों को प्रेरित किया है।''
“विशेष रूप से ख़ुशी की बात यह है कि भारत ने वर्ष 1959 में इन खेलों की शुरुआत के बाद से अब तक विश्व विश्वविद्यालय खेलों में कुल 18 पदक जीते हैं। इस प्रकार, इस वर्ष 26 पदकों का अनुकरणीय परिणाम वास्तव में उल्लेखनीय है।''
यह उत्कृष्ट प्रदर्शन हमारे एथलीटों के अटूट समर्पण का प्रमाण है। मैं इस सफलता के लिए एथलीटों, उनके परिवारों और प्रशिक्षकों को बधाई देता हूं और उनके आगामी प्रयासों के लिए शुभकामनाएं देता हूं।''